15 Februarie is die 46ste dag van die jaar in die Gregoriaanse kalender. Daar volg nog 319 dae in die res van die jaar (320 in skrikkeljare). 1145 – Pous Eugenius III volg Pous Lucius II op. 1288 – Pous Nicolaas IV volg Pous Honorius IV op. 1432 – Die konsilie van Basel bevestig dat die pous ondergeskik is aan 'n konsilie. 1621 – Pous Gregorius XV stel sy nefie Luduvico Ludovisi aan as kardinaal. 1666 – Pous Alexander VII stel vier nuwe kardinale aan, waaronder Giulio Spinola, titulêr aartsbiskop van Laodicea. 1683 – Pietro Vito Ottoboni (later Pous Alexander VIII) word kardinaal-biskop van Frascati. 1775 – Pous Pius VI volg Pous Clemens XIV op as pous van die Rooms-Katolieke Kerk. 1798 – Opstand van die burgerlikes in Lugano, Tessin teen die aanhangers van die Napoleon se Cis-Alpin Republiek. 1898 – Die Amerikaanse slagskip USS Maine ontplof en sink in Havana, Kuba - 260 mense sterf in 'n tragedie wat die Spaans-Amerikaanse Oorlog teweeg bring. 1900 – Tweede Vryheidsoorlog: Die Beleg van Kimberley eindig. 1903 – Morris Michtom en sy vrou, Rose stel die eerste teddiebere bekend aan die kinders van Amerika. 1942 – Tweede Wêreldoorlog: Generaal Tomojoeki Jamasjita lei die Japannese magte om die sogenaamde onneembare fort "(Engels: impregnable fortress) van Singapore. 1961 – 'n Boeing 707 vliegtuig stort neer in België.